เจ้าสัววิชัย เจ้าของคิงเพาเวอร์ เสียชีวิตแล้ว จากเฮลิคอปเตอร์ตก
เจ้าสัววิชัย เจ้าของคิงเพาเวอร์ เสียชีวิตแล้ว จากเฮลิคอปเตอร์ตก ที่เมืองเลสเตอร์ ประเทศอังกฤษ  ทั้งนี้คุณวิชัย ศรีวัฒนประภา เป็นเจ้าของกลุ่มคิงเพาเวอร์ โดยปี 2560 มีรายได้ประมาณ 104,000 ล้านบาท
29 ต.ค. 2561

เจ้าสัววิชัย เจ้าของคิงเพาเวอร์ เสียชีวิตแล้ว จากเฮลิคอปเตอร์ตก ที่เมืองเลสเตอร์ ประเทศอังกฤษ
ทั้งนี้คุณวิชัย ศรีวัฒนประภา เป็นเจ้าของกลุ่มคิงเพาเวอร์ โดยปี 2560 มีรายได้ประมาณ 104,000 ล้านบาท
ทั้งนี้ คิงเพาเวอร์มีการจดทะเบียนเป็น 7 บริษัทหลักดังนี้
1. คิง เพาเวอร์ อินเตอร์เนชั่นแนล – ร้านค้าปลีกปลอดภาษี ย่านถนนรางน้ำ, พัทยา และสมุทรปราการ
2. คิง เพาเวอร์ ดิวตี้ฟรี – ธุรกิจจำหน่ายสินค้าปลอดภาษี ภายในสนามบินทั่วประเทศที่ดูแลโดยท่าอากาศยานไทย (AOT)
3. คิง เพาเวอร์ แท็กซ์ฟรี – ร้านจำหน่ายสินค้าของที่ระลึกและสินค้าไทย ที่ดอนเมืองกับสุวรรณภูมิ
4. คิง เพาเวอร์ สุวรรณภูมิ – ให้บริหารจัดการพื้นที่เชิงพาณิชย์ทั้งหมดรวมทั้งปล่อยเช่าภายในท่าอากาศยานสุวรรณภูมิ
5. คิง เพาเวอร์ มาเก็ตติ้ง แอนด์ เมเนจเมนท์ – จำหน่ายสินค้าปลอดอากรบนเครื่องบินอย่างการบินไทย และแอร์เอเชีย
6. คิง เพาเวอร์ โฮเทล แอนด์ เมเนจเมนท์ - บริหารจัดการโรงแรม พูลแมน คิง เพาเวอร์ กรุงเทพ
7. คิง เพาเวอร์ ดีเวลลอปเม้นท์ - ให้บริการจุดส่งมอบสินค้าปลอดอากร ณ ท่าอากาศยานสุวรรณภูมิ
นอกจากนี้คิงเพาเวอร์ ยังเป็นเจ้าของสโมสรเลสเตอร์ ซึ่งทีมนี้สามารถเป็นแชมป์พรีเมียร์ลีกได้ในปี 2015-2016
และในปีนี้ได้ซื้อตึกมหานคร ย่านสาทร ด้วยมูลค่า 14,000 ล้านบาท ซึ่งตึกนี้เป็นตึกที่สูงที่สุดในไทย ณ ขณะนี้
โดยคุณวิชัย ศรีวัฒนประภา เป็นบุคคลที่รวยอันดับที่ 3 ของประเทศไทย ด้วยมูลค่าทรัพย์สินอ้างอิงจาก Forbes 1.6 แสนล้านบาท
ทั้งนี้กลุ่มคิงเพาเวอร์ เป็นหนึ่งในผู้บริจาคมากที่สุด ให้กับโครงการก้าวคนละก้าว ตูน bodyslam ซึ่งมากถึง 100 ล้านบาท
ขอแสดงความเสียใจกับครอบครัว คุณวิชัย ศรีวัฒนประภา มา ณ ที่นี้